Ipišuna (Purusas)
Ipišuna (port. Rio Ipixuna) arba Paranapišuna (Rio Paranápixuna) – upė vakarų Brazilijoje, Amazonės valstijoje; Puruso dešinysis intakas (Amazonės baseinas). Prasideda Rondonijos pasienyje, į pietvakarius nuo Humaitos. Teka į šiaurę Amazonijos džiunglėmis, sudaro daugybę meandrų, senvagių, protakų. Įteka į Purusą ties Tapaua gyvenviete. Didžiausias intakas: Itaparana (kairysis). Upės aukštupį kerta Transamazonijos plentas. Ipišunuos baseinas retai gyvenamas, jame įsteigtas Balatos–Tufario nacionalinis miškas.